
Arta românească din Transilvania 


Arta poporului român din Transilvania, înainte de unirea 
cu regatul României In 1918, este arta unui popor subjugat. Pentru 
istoricul de artă, obişnuit a se ocupa cu arta popoarelor libere, 
este extrem de interesant a studia cum, prin ce mijloace, ppate 
fi oprimat un popor în desvoltarea lui artistici şi a cerceta ce 
aspect şi caracter are arta lui, pentru a lumina partea principială 
a problemei: poate avea "un popor oprimat în genere artă şi 
dacă da, ce valoare istorico-artistică reprezintă ea. Poate avea 
caracter naţional? Insfârşit: poate aduce o contribuţie reală în 
istoria artei uq popor subjugat? 

Despre oprimarea ungurească ce au suferit-o -Românii arde¬ 
leni există destule dovezi pe terenul artelor. „Dacă un popor ar 
^vea Geniul său, care ar putea exprima şi deplânge toate barba¬ 
riile suferite, ce cântec de jale sguduitor am auzi dela Geniul 
poporului român!" („Wenn ein Volk seinen Genius hâtte, welcher 
aussprechen und klagen kOnnte die erduldeten Unmenschlichkeiten, 
welches herzerschutternde Klagelied wiirden wir vom Genius des 
rumânischen Volkes hftrenJ") scrie prof. G. von Rath in cartea 
sa „Siebenburgen w , apărută în 1880 la Heidelberg. Poporul ro¬ 
mân a fost desconsiderat şi oprimat de Unguri din cauza religiei 
sale ortodoxe, el a fost considerat ca schismatic şi tolerat numai. 
Sinodul episcopilor catolici din Buda interzice în 1279 schis¬ 
maticilor de a ridica biserici ori capele, iar credincioşilor de a 
intra în acestea. Regele Sigismund ameninţă în 1428 pe Români 
eu confiscarea averilor, dacă îşi botează copiii la preoţi schis¬ 
matici t prin aceste măsuri şi altele nobilii români cu avere au 

trecut la catolicism; astfel într’un mediu neromânesc s'au des^ 
naţionalizat şi nu au mai jucat rol ca mecenaţi români. Au fost 
destule cazuri, când nobilii maghiari ori maghiarizaţi au luat în po¬ 
sesiune bisericile româneşti ori au împiedecat construirea acestora. 
Au existat în mai multe rânduri încercări de a converti popu- 
laţia română la religia catolică ori reformată.* în acest caz Ro— 
mânii ortodocşi îşi pierdeau biserica, cedând-o forţat converti¬ 
ţilor. înainte de 1848 Românii nu aveau dreptul de a construi 
biserici la oraşe (sec. 18 este o excepţie). Mai multî Românii au 
fost isgoniţi ori excluşi din oraşe, cari pretutindeni sunt centrele 
principale ale vieţii artistice. Congregaţia nobililor din Turda a> 
decis la 1711 şi 1772 ca Românii să fie alungaţi şi extirpaţi. La 
Târgu-Mureş consiliul oraşului hotăreşte în 1759, ca nici un lo- 
cuitor de neam românesc să nu poată cumpăra teren, ca 
nimeni să nu le dea loc să se aşeze şi să nu-i primească la 
lucru. Acelaş caz şi la Dej. La Făgăraş Românii cer înzadar la 
1774 aprobarea pentru edificarea unei biserici, abia la 1782 pri¬ 
mesc aprobarea lui Iosif II, totuşi oraşul protestează, din cauză 
că biserica avea fundament mare, turn, clopote şi toacă, lucruri 
neadmise Românilor. La Cluj consiliul oraşului a protestat în 1790 
contra ridicării unei bisericuţe ortodoxe române în afară de zidu¬ 
rile oraşului, deşi Cancelaria din Viena o aprobase. Biserica greco— 
catolică din Cluj a Românilor a fost edificată, conform tradiţiei,, 
în 1801 — 8 prin inducerea în eroare a autorităţilor, declarându-se 
ca magazie de grâne şi ridicându-se numai ulterior turnuh 

O veche plângere a Românilor a fost, că ei nu puteau intra 
în bresle şi corporaţii artistice* de aceea nu s*a putut desvolta o 
clasă de arhitecţi, pictori, meseriaşi români la oraşe. Pentru a arăta 
sărăcia bisericii — mecenatele principal — înainte de 1848, ajunge 
a aminti, că în repeţite rânduri episcopii români au fost constrânşi 
de a amaneta obiectele de valoare, obiectele de cult. Să nu 
uităm apoi, că în cursul tulburărilor, răsboaielor, un număr de 
obiecte de artă a fost distrus, că la ordinul imperial generalul 
Bukow a distrus în 1761 biserici şi mănăstiri. După 1867 Ro¬ 
mânii au fost împiedecaţi să colecteze bani pentru statuia erou¬ 
lui naţional Avram Iancu şi să plaseze un Jbust românesc, al lui 

Bariţiu, în piaţa unui oraş, iar „Piatra Libertăţii* din Blaj, ridicată 
de Români a fost dîsttusă de Linguri. Artiştii români nu s'au bu¬ 
curat de sprijinul statului unguresc* nici operele lor de un 
ajutor, cu singura excepţie i Smigelschi, sprijinit cu scopul de a~l 
desnaţionaliza. Mai mulţi Tabloul lui B. Hojda şi litografiile lui 
M. Pop, reprezentând poezia lui Andrei Mureşanu „Deşteaptă-te 
Române", au fost confiscate de autorităţile ungureşti, Hojda a 
■fost chiar acuzat de agitaţie. Opresiunea este ilustrată, de altfel, în 
pictura naivă a bisericilor de lemn dela sate; acolo unde se 
zugrăveşte Judecata de apoi şi pedepsele, pretorii, haiducii şi 
nobilii unguri sunt reprezentaţi în iad în costume ungureşti ca 
draci ori condamnaţi ^ exemple avem în biserica din Chiseni 
şi din jud. Sătmar. In pictura murală a bisericii din Petrova pretorii 
unguri torturaţi de draci trag o trăsură încărcată cu suflete rele 
in iad, unde vor fi judecaţi. Iată o pagină din psihologia po¬ 
porului subjugat. In pictura bisericilor de lemn maramureşene, 
în scena care reprezintă învingerea lui Lie de către Sf. Nestor, 
pictorul popular se răzbună prin aceea, că pe Lie îl reprezintă 
ca nobil ungur, iar pe Sf. Nestor ca ţăran român. 

Care sunt consecinţele împrejurărilor atât de nefavorabile 
asupra artei ? Clasa nobilă română bogată, pentru a—şi salva ave¬ 
rea, a trecut la religia dominantă străină şi, desnaţionalizându-se, a 
pierdut rolul de mecenate al artei româneşti. Cunoaştem aceste 
familii nobile de origine română, cari au devenit mecenaţi ai 
artei străine, inclusive ungureşti: Huniazii (Ioan guvernatorul, re¬ 
gele Matia Corvinul, cei mai mari mecenaţi ardeleni) apoi fa¬ 
miliile Drâgfi, Josika, Barcsai, Nopcsa, Kendefi, Nalâczi, Zeyk, 
Fiâth, Majlâth, Gerliczi, Sztoîka, Csâki, Nicolaus Olahus, etc. 

Noi credem în moştenirea particularităţilor de rasă şi una din 
acestea este iubirea şi aptitudinea pentru artă a Românilor. Prin 
împiedecarea intrării Românilor în oraşe arta lor nu prinde acolo 
teren, ci la sate, arta românească din Transilvania fiind emina¬ 
mente o artă a satului, ^ici s'a desvoltat o artă ţărănească de 
valoare superioară, de tradiţii străvechi, care se manifestă întru 
toate : în casă, biserică, îmbrăcăminte, unelte, broderii şi ţesături, 
ceramică şi ouă de Paşti. Prin împiedecarea intrării Românilor 

în bresle arta lor are un caracter popular, rustic — în sens bun — 
în afară de cazurile când s’a recurs la meşterii din Principatele 
române, uneori la străini, ori la aceia cari lucrau în ascuns* 
în afară de bresle. In absenţa unei clase <^e mecenaţi bogaţi şi în 
sărăcia emoţionantă a satelor şi a clerului român, lipsesc proporţin- 
nile mari şi materialele scumpe în arhitectură, iar orfevrăria este 
rară. Din cauza sărăciei şi a mediului geografic plin de păduri, bi¬ 
serica de lemn este cea dominantă,* arhitectura de zid e relativ 
redusă, iar acolo unde o găsim trebue să ne gândim Ja dărnicia 
unui domn muntean sau moldovean, ori la puţinii nobili ro¬ 
mâni încă neînstrăinaţi, la efortul clerului nostru superior* 
uneori la mijloacele negustorilor macedo-români din Transilvania, 
împrejurările acestea explică clar, pentru ce nu au avut Românii 
ardeleni palate, castele, edificii publice vechi. A aduce acuze 
pentru lipsa acestora, cum o fac unii scriitori unguri, se asea¬ 
mănă cu procedeul barbar de a scoate ochii cuiva şi apoi a-şl 
bate joc de el, că nu vede. 

După revoluţia din 1848, care a adus libertăţi parţiale Ro¬ 
mânilor ardeleni, pictorii academici români fără mecenaţi bine 
situaţi, fără public pricepător, au jucat rolul unor martiri. N. Po- 
pescu, din cauza mizeriei şi a speranţelor spulberate, devine 
alcoolic, Zaicu manierist, M. Pop uniform. C. Lecca, G. Lemeni* 
S. Henţia, S. Mureşan, C. Pop de Sătmar, N. Bran, I. Sălăjan, C. 
Georgescu, E. Popea, C. Medrea au trecut în Regatul român, Rusu* 
Matei, Poppovits s-au stabilit în Germania ori Austria, A. Pal în 
America, — toţi ca să-şi asigure Existenţa. Când în Jumătatea a 
doua a sec. 19 s’a constituit în Ungaria Comisiunea Monumentelor 
Istorice, aceasta a neglijat conservarea monumentelor române; astfel 
au dispărut o sumă de monumente vechi româneşti, cum este 
biserica din Bârsău din sec. 14, pictura murală din timpul lui Mihai 
Viteazul la Târgu^Mureş, biserica de lemn din Roşiori (Vereş- 
mort) reprodusă în manualul lui A. Springer (voi*. II). învăţaţii 
unguri ne confirmă dispariţia monumentelor româneşti*, ba chiar 
cele ungureşti dispăreau „în lipsă de fonduri", precum ne dove¬ 
desc memorii şi articole maghiare. Cele româneşti se ruinau 
şi dispăreau la fel ca şi cele rutene; ^cunoaştem vandalismul 

fostei conduceri ungureşti, care pentru accelerarea politicei sale 
de maghiarizare obişnuia să distrugă dinadins rămăşiţele valo¬ 
roase ale antichităţilor ucrainene străvechi din Carpaţi* scrie 
Shusko în „The Art Bulletin* din New-York, 1933. Neputând 
justifica aceste păcate ale trecutului, un istoric de artă ungur îşi 
permite ca scuză, fără bază reală, să acuze chiar stăpânirea română 
de 21 de ani cu distrugeri sau alterări de monumente ungureşti. 

Din cauza religiei sale ortodoxe şi a legăturilor continue cu 
Principatele române, poporul român s*a ataşat artei religioase a 
Principatelor române, şi nu artei asupritorilor, la fel cum Polonezii 
de sub stăpânirea rusească s*au ataşat în arta bisericească nu 
asupritorilor, ci în temeiuî religiei lor, artei italiene şi apusene în 
genere. Din timpurile cele mai vechi au existat raporturi reli- 
gioase şi culturale între Românii ardeleni şi cei din Principatele 
Munteniei şi Moldovei. Mai mulţi episcopi, protopopi şi preoţi 
români ardeleni au fost sfinţiţi în Principate, funcţionând apoi 
în Transilvania. Preoţii din Braşov au avut adeseori misiuni pe 
lângă Principii români. Un număr însemnat de Voevozi români 
din Muntenia şi Moldova au fondat în Transilvania biserici şi 
mănăstiri, ori le-au sprijinit cu bani şi donaţiuni. O sumă de 
preoţi, călugări, artişti au venit în Transilvania de acolo. Păstorii 
români îşi duceau vitele în Principate, de unde se întorceau cu 
obiecte de cult. Intense raporturi comerciale existau între acestea 
şi Transilvania. Fondaţiunile de biserici şi mănăstiri ale voevozilor 
din Muntenia şi Moldova sunt bine cunoscute prin documente şi 
monumentele păstrate începând cu 1383, când Radu I a edificat 
biserica din Răşinar. In lipsă de spaţiu renunţăm la enumerarea 
lor, cetitorul le va găsi în lucrarea autorului: „L’Art Roumain 
de Transylvanie", Bucureşti, 1938, (p. 10 — 11). La fel trebue să 
renunţăm la înşirarea bisericilor vechi de zid, începând cu sec. 
12, fondate de ctitori români ardeleni; ele sunt enumerate cu 
data lor în aceeaşi lucrare, (p. 13—17). Aceste simple conspecte 
vor convinge pe oricine cât de neîntemeiată este propaganda 
maghiară,, care afirmă c£ Românii ardeleni ar avea puţine mo¬ 
numente, când în afară de acestea de zid, mai existau în 1927 
nu mai puţin de 1274 biserici de lemn, apoi un număr consi¬ 
derabil de picturi murale, icoane, obiecte liturgice, etc. 

Să vedem mai întâi arhitectura în material solid • 

Voevozii români cari au edificat în Transilvania îşi aduceau 
cu ei meşterii, sunt cazuri însă, când presupunem colaborarea 
meşterilor saşi. Ca stil bisericile de zid stau mai aproape de cele 
din Muntenia, decât de cele din Moldova. Ctitoriile Românilor 
ardeleni sunt soluţii de compromis între stilul bizantin şi cele apu¬ 
sene, ori sunt aproape curat apusene. In general arhitectura reli¬ 
gioasă de material solid poate fi împărţită după stil in următoarele 
grupuri .* L bizantino-român, IL intermediar între stilul bizantin 
şi cele apusene, III. aproape pur apusean. Majoritatea clădirilor 
cade în grupul II şi III. Influenţele occidentale au venit dela Saşii 
ardeleni, cari au jucat un rol primordial în arta cultă a Transilva¬ 
niei. apoi dela alţi străini. Ungurii ardeleni nu au contribuit cu 
nimic la monumentele româneşti, fiindcă în trecut ei nu au avut 
aproape deloc meşteri naţionali, şi chiar pentru cerinţele lor ar¬ 
tistice au recurs la Saşi şi la alţi nemaghiari. Stilul bizantin nu 
este o apariţie izolată în Transilvania, din contra frecventă, el se 
manifestă în introducerea cupolei, (care lipseşte la Saşi şi Unguri), 
apoi în planul treflat, în împărţirea bisericii, în marele număr 
de picturi murale şi icoane, întocmite după iconografia bizantină 
şi în obiectele şi cărţile liturgice. Caracterul popular român, ce 
se manifestă în cadrele stilului bizantin, departe de a fi un peio¬ 
rativ, înseamnă o calitate, el este o dovadă în plus, că nu avem 
a face cu un stil steril, cu o schemă înţepenită, ci cu unul plin 
de viaţă şi varietate. In interior caracterul bizantin este mai pro¬ 
nunţat, decât în exterior. Bolta este deobicei cilindrică (Tonnen- 
gewolbe), pe care se ridică cupola. împărţirea este întotdeauna: 
naos, pronaos şi altar. Elementele apusene în exterior sunt: 
tumul de vest, arcul frânt, formele decorative de toate stilu¬ 
rile, stilul renaşterii fiind aproape inexistent. 

Să înşirăm câteva din cele mai vechi biserici: cea din Den~ 
suş, sec. 12 şi inc. sec. 13, cele din Sântămăria-Orlea, Gurasada, 
Streiu, Ostrovul-mare din jum. Il-a sec. 13, cele din Bârsău, 
Crişcior, Strei-Sângeorgiu, Râmeţ din sec. 14, cea din Ribiţa dela 
încep. sec. 15. Din sec. 15 sunt bisericile din Prislop şi Hune¬ 
doara. Toate acestea sunt din jud. Hunedoara, în sudul Transil- 

vaniei, unde nobilimea română bogată, încă nedesnaţionalizată 
atunci, zidea biserici de piatră şi cărămidă. In restul 'provinciei să 
mai amintirii drept cele mai vechi, cea din Remetea (Bihor) sec. 
13*^14, cea din Căvăran (Banat) sec. 13, cea din Cosma (jud. 
Cluj) sec. 14, biserica din Vad (Someş), Lupşa (Turda), Zlatna 
şi Teiuş (Alba), Şumig (Banat) din sec. Io. In secolele urmă¬ 
toare lista monumentelor de material solid creşte. Nimic mai falş 
decât afirmaţia, că Românii nu ar fi luat notă de stilurile apu¬ 
sene, cum pretinde propaganda maghiară,. Nu numai, că ei au 
monumente de stil amestecat, de ex. biserica sf, Nicolae din Bra~> 
şov (plan bizantino-român treflat, cupolă, în schimb însă: arcuri 
ogivale la cupolă, turn gotic de vest), dar ef au destule bi¬ 
serici curat apusene, de ex. Stil romanic: Streiu, Sântămăria- 
Orlea; stil de tranziţie: Cosma; stil gotic: Zlatna, Roşcani, Ribiţa, 
Crişcior; stil baroc: Lugoj, Caransebeş, Blaj, Oradea. La obie¬ 
ctele de cult «d mobilierul bisericilor chiar dela sate de atâtea ori 
vedem stilurile apusene rustificate, cum cu drept cuvânt a ob¬ 
servat prof. P. Weber: „Cu cât mai mult se luminează lim¬ 
bajul artistic al unor astfel de provincii de tranziţie, despicate 
culturaliceşte, cum este Transilvania (şi de ex. Lituania), cu atât 
mai clară va deveni regularitatea mare, cu care se îndeplineşte 
în împrejurări identice, aproape identic, transpunerea unui limbaj 
artistic înalt, vechiu, în limba populară primitivă... Din aceasta 
rezultă cele mai valoroase lămuriri de psihologia timpului şi po¬ 
poarelor* 1 . („Denkmalpflege**, 1929, p. Ift). Stilul Renaşterii îl 
găsim în „Evanghelia cu învăţătură** a lui Coresi, 1581, şi în „Tre- 
petnicul** din 1639, apoi în clădirile lui Şfefan Majlâth, Ioan 
Drâgfi şi ale altor nobili de origine română. 

Valoarea artistică a bisericilor de zid este inferioară acelora 
din Principatele române, totuşi nu sunt lipsite de artă şi au un 
caracter aparte faţă de cele săseşti şi ungureşti curat apusene. 
Cercetătorii unguri înainte de 1918 aveau o părere bună de¬ 
spre ele, dar interesele revizionismului au impus o schimbare de 
atitudine. Prof. Ştefan Groh dela Şcoala superioară de artă in¬ 
dustrială din Budapesta scria în 1915 în revista de specialitate 
„Magyar Iparmuv£szet* următoarele: „In Transilvania arta me- 

dievală şi bizantină a creiat în minunata sa arhitectură şi pic¬ 
tură capodopere pentru cari vom fi invidiaţi în străinătate, dacă 
ele vor fi cunoscute../' G. Supka considera monumentele bizan~ 
tino-române din Transilvania ca „pline de interes*. După un alt 
ungur I. Szendrei („Chefs d’oeuvres d’art de la Hongrie*, 1902, 
p. 83) „poporul român a introdus din sec. 15 prin religia sa un 
element nou în arhitectura religioasă : formele bizantine şi ma¬ 
niera particulară de a construi în lemn." După C. Lyka„ biserica 
română este alta decât cea reformată ori catolică. De aceia noi 
avem dreptul de a spune, că această regiune are un alt caracter 
artistic, decât pusta ungurească.* 

Pentru arhitectura românească din Transilvania până în sec. 
19 nu arhitectura de zid, ci aceea de lemn e caracteristică: in lemn 
s*au clădit bisericile româneşti în general. Ultima statistică din 
1927 arată pe un teritoriu de 102,2b0 Km 2 în 4083 -sate 1274 
biserici de lemn româneşti* astfel Transilvania cu părţile 
mărginaşe este una din acele puţine provincii ale Europei, care 
posedă cele mai numeroase monumente de arhitectură religioasă 
în lemn. Şi azi se mai clădesc biserici de lemn *, cauza este bo¬ 
găţia în lemn şi predilecţia Românilor pentru operele în lemn. 
Prof. P. Henry scrie despre arhitectura în lemn că ea „nu înseamnă 
o inferioritate silită de împrejurări. Există o civilizaţie a lemnului, 
cum există o civilizaţie a pietrei. N*ar fi exact a spune, că a doua 
ar fi învins pe cea dintâi". Mai ales, dacă avem în vedere calităţile 
artistice. Biserica de lemn este aşezată de obicei pe o colină, în 
mijlocul cimitirului şi este izolată de case. Planul estş un drept- 
unghiu cu apsidă poligonală, se împarte în naos, pronaos şi 
altar. Intre altar şi naos este iconostasul. Adeseori planului i se 
ataşează la vest sau la sud sau de ambele părţi un portic deschis. 
Bolta navei este semicilindrică (Tonnengewolbe), pronaosul are 
tavan simplu pe care se ridică turnul. Dimensiunile sunt maximum 
de 19X8 m. Pereţii sunt formaţi din bârne orizontale (Blockbau). 
Decorul principal îl formează turiîul cu galeria de arcade, coif 
înalt, uneori cu patru turnuleţe*, din jos de galerie: scândurile cio¬ 
plite, apoi uşile sculptate şi crestate, porticul cu arcade sculptate, 
ferestrile şi cordonul de funie. Acoperişul este înalt din cauza 

climei. In toată Transilvania dominează acelaşi tip de biserică cu 
variaţiuni locale; la această unitate contribue şi faptul, că dacă 
o parohie creşte şi biserica devine prea mică, ea este donată 
cri vândută unui alt sat. Cunoaştem numeroase cazuri de soiul 
-acesta, uneori biserica ajunge astfel la o distanţă de 60—70 Km. 
de locul pentru care s’a clădit originar. Meşterii sunt ţărani locali 
cri ambulanţi. Interiorul este acoperit In întregime cu picturi 
murale conform iconografiei bizantine, parohiile sărace se mul¬ 
ţumesc cu decor de xilografii pe pereţi. 

Din cauza materialului nedurabil bisericile de lemn existente 
nu Sunt mai vechi decât sec. 17, cea mai veche datată este cea 
din Almaşul mic (Jud. Hunedoara) din 1624, apoi cea din Budeşti- 
Josani (Maramureş) din 1643. Ele sunt însă repetiţii ale unor 
prototipuri vechi. Constituirea tipului cu coif gotic apare în sec. 
14., ceeace nu înseamnă, că Românii ardeleni nu ar fi avut cu 
mult înainte biserici de lemn. Din cauza abundenţei lemnului, 
■arhitectura în lemn este autohtonă şi străveche în Transilvania. 
Ca stil bisericile reprezintă un stil rezultat din material, aptitudi¬ 
nile poporului şi cerinţele cultului. Este greşit a vedea în ele 
transpunerea stilului gotic în lemn. Numai la coiful svelt şi de¬ 
osebit de înalt am putea presupune aşa ceva. Caracteristicele 
turnului le găsim însă mai înainte atât în arhitectura sacră a apu¬ 
sului (de ex. în Saintes sec. 11), cât şi în clădirile de apărare ale 
apusului, de unde probabil prin Saşii ardeleni au venit la noi. Bi¬ 
serica ev. săsească din Hărman, sec. 13, a avut galerie de lemn 
şi are 4 turnuleţe, la fel şi biserica ev. săsească din Reghin (1330). 
Crearea tipului de turn nu este opera Saşilor, dar ei Pau împă¬ 
mântenit in Transilvania. Dela Saşi- au preluat motivul Ungurii 
şi Românii, aceştia din urmă i-au dat insă o înfăţişare proprie, 
deosebită de a Saşilor şi Ungurilor, recunoscută chiar de 
aceştia din urmă. 

Există o înrudire strictă între bisericile de lemn ale Românilor 
•din Transilvania şi cele din Muntenia şi Moldova, astfel, că pu¬ 
tem vorbi despre un stil. românesc al arhitecturii în lemn. Deose¬ 
birea o observăm numai la turnul de vest; dar turnuri de vest 
găsim şi în cele două Principate, de ex. la Turburea (Gorj), Zătreni 

(Vâlcea), chiar şi arcade, de ex. la Fărcaşa (jud* Neamţ) şl Poiana 
Uzului (Bacău) atât numai, că cele ardelene sunt superioarea ca 
artă. Dintre celelalte ţări, ale căror biserici de lemn arată multe 
înrudiri, dar şi deosebiri faţă de ale noastre, trebue să menţionăm 
Silezia şi Podkarpacka Rus învecinată. Celelalte ţări au un alt gen, 
de a construi în lemn. Dar ce deosebire mare există între o biserică 
de lemn cu cupole din Ucraina ori Rusia, sau una din Norve*- 
gia cu bârne verticale şi una română transilvană! Cu drept cu~ 
vânt Wesser a format în cartea sa asupra arhitecturii în lemn* 
înainte cu 41 ani, un grup independent al bisericilor de lemn ro¬ 
mâneşti în cadrele arhitecturii în lemn din Europa (Der Holzbau. 
Berlin, 1903, p. 66). Acest tip românesc de biserică a influenţat 
pe cele de lemn din Podkarpacka Rus ale Rutenilor până la co-** 
piere, în afară de cele ridicate chiar de Români pentru Ruteni. 
Lemnarii Români au lucrat şi pentru Unguri şi Secui, fapt de*~ 
spre care avem atâtea dovezi. 

Calităţile artistice ale bisericilor de lemn române din Tran~ 
silvania sunt remarcabile şi în general recunoscute. încă din 1866, 
când arhitectul Fr. Schulcz le-a studiat într’o monografie, cetim * 
„Dacă privim aceste clădiri atât ca execuţie arhitectonică, cât şi 
tehnică, trebue să recunoaştem, că aceste clădiri în lemn perfecte 
sunt în felul lor capodopere arhitectonice"; „Impresia acestor bi^ 
serici de lemn e stăpânitoare, neobişnuită". El le găseşte mister 
rioase, de înfăţişare foarte serioasă, dar şi curioasă şi graţioasă, 
întru toate se ţine seamă strict de ceaace se poate exprima prin 
lemn, elevaţia construcţiei o numeşte foarte interesantă, bolta 
extrem de originală, în decor vede poezie populară. După Schulcz 
aceste biserici întrec arhitectura în lemn mult lăudată din 
Elveţia şi pe cele din Norvegia. Manualul de istoria artei al lui 
Springer găseşte de cuviinţă să redea în imagine în voi. II. biserica 
de lemn românească din Roşiori (Vereşmort), numind turnul „tot 
aşa de graţios cât şi elegant* 4 . Dintre învăţaţii unguri Ladislau şf 
Gabriel Szinte, V. Myskowszki, I. Szendrei şi I. Balogh le aduc 
elogii. 

Dar mai multe laude li s’au adus bisericilor noastre de 
lemn în ultimii 12 ani. Cari sunt calităţile lăudate?: „Puritatea 
esenţială în sinteza spaţiului, a materialului şi a formei de clă~ 

dlre* „contopirea în mod încântător cu peisajul,, „soluţionarea 
problemei în mod demn şi corespunzător scopului* „aspectul şi 
detaliile, construcţia, elevaţia* (Platz). Steinbrucker admiră for¬ 
marea artistică a întregului şi a părţilor singuratice, claritatea 
liniilor, proporţiile, soliditatea clădirii, desenul îngrijit, schimbul 
de umbră şi lumină, contopirea armonică cu împrejurimea, pu¬ 
terea si graţia întregului. Este cu * neputinţă a continua citatele, 
-ajunge a cita numele admiratorilor competenţi: Erixon, Focillon, 
Alazard, Dhuicque, Curman, Adler, Roth, Clemen, Weber, Gin- 
hart, Treiber, Hielscher, Br6hier, Perdrizet. Numai recent ungurul 
Grerevich vrea să le vadă „simpleîncercând totuşi să le derive 
dela Unguri, pe când caracterul naţional român al bisericilor noastre 
de lemn a fost recunoscut expressis verbis de Weber, Stein- 
-brucker, Platz, Bloch, Strzygowski, Birchler, Meyer, Weden, 
Roth, Treiber, Erixon, Anderson, Focillon, Alazard, Henry, 
Romier, Râau, Zakavec, Terreros. Bisericile de lemn ale Româ¬ 
nilor ardeleni sunt emanaţiunea personalităţii masselor, a spiri¬ 
tului popular român. In Transilvania numai Românii au biserici 
de lemn, Saşii şi Ungurii nu au, cele puţine ungureşti despre 
•cari există însemnări, ne arată clădiri de necesitate, mai ales de 
-nuiele, cele de bârne fiind executate ori influenţate de Români. 

Trafând calităţile artistice ale bisericilor de lemn româneşti 
să spunem câteva cuvinte despre cele mai decorate părţi: uşile. 
Alături de cele din Norvegia-Suedia cele româneşti sunt cele 
mai bogat decorate, în această privinţă ele întrec pe cele ucrainene, 
pe cele din Prusia de est, Silezia, cari sunt simple, cum ne arată 
albumurile V/ Chtcherbakivsky, V. SiCinsky şi L. Burgemeister. 
Inafară de câte un rar arc în acoladă ale noastre sunt pure creaţii 
■ţărăneşti, independente, pe când în Silezia şi Ucraina influenţa 
-stilurilor istorice este adeseori evidentă, ele nu au un stil unitar? 
cele din Podkarpacka Rus sunt influenţate ori create de Români, 
iar cele din Ucraina sovietică diferă prin ornamentaţie cultă sau 
vegetală, şi prin ferecături ce lipsesc la noi. Numai cele din Ţările 
nordice se pot compara ca bogăţie cu cele româneşti? deose¬ 
birea este însă uriaşă; 1. cele nordice sunt de un caracter 
fantastic, asimetric, încărcat, complicat, pe când ale noastre sunt 

clace, simetrice. 2. in cele nordice predomină împletiturile geo¬ 
metrice şi vegetale, animate prin figuri animalice, omeneşti şfc 
prin coloane, pe când la noi motivele geometrice-lineare-unghiu- 
lare variate prin rosete $ la noi lipsesc împletiturile, animalele, fi¬ 
gurile omeneşti, coloanele, iar decorul vegetal este extrem de rar. 

Efectul interiorului unei biserici româneşti se bazează în 
primul rând pe pictura murală . Regula generală a fost ca toată 
biserica (pereţii, bolta, iconostasul) să fie decorată cu picturi, car* 
acoperă, ca un covor, toată suprafaţa. Avem de fapt destule 
biserici în întregime pictate; cele mai sărace rămâneau totuşi 
nepictate, ele trebuiau să se mulţumească cu pictura iconosta¬ 
sului, sau numai a unei părţi, sau cu acoperirea pereţilor cu 
câteva icoane şi xilografii. Unele biserici erau pictate şi în exte¬ 
rior. Scenele sunt aşezate după iconografia bizantino-română. 
Tradiţia, experienţele proprii şi cărţile de pictură (erminiile> 
au ajutat artiştii. Avem cunoştinţă, că şi zugravii din Transil¬ 
vania erau în posesiunea erminiilor. In comparaţie cu arhitectura, 
pictura e mai bizantină, dar nu lipsesc elementele apusene şi 
locale. Groh găseşte pe cele de caracter bizantin superioare celor 
apusene- Cele mai vechi, din jud. Hunedoara, arată întâlnirea 
unor curente din Italia meridională, din Orient, din Serbia şi Bul¬ 
garia. Un al doilea curent se ataşează Principatelor române. Efectul 
întregului este adeseori excelent, culorile sunt vii, scenele de obicei 
bine compuse, proporţiunile bine observate. Scopul picturii este 
înălţarea sufletească, dar şi instruirea celor inculţi (biblia pau- 
perum). Astfel se explică claritatea şi tonul popular, moralizator. 
Adeseori găsim costume româneşti, iar la anumite figuri de con¬ 
damnaţi şi draci, costumul asupritorilor unguri. Tonul moralizator 
culminează în scenele din iad. „Oricât de naive şi grosolane ar 
fi aceste picturi, ele nu dovedesc mai puţin un anumit gust pentru 
artele frumoase la Români, pentrucă ele sunt executate de ţă¬ 
rani simpli. Această dispoziţie a Românilor stă evident în legă¬ 
tură cu originea lor romană", scrie ungurul M. I. Bold6nyi în 
cartea sa asupra Ungariei, în 1851. Cele mai vechi picturi murale 
se găsesc în Jud. Hunedoara şi sunt datate de I. D. Stefănescu 
astfel; cele din Streiu sunt din prima treime a sec. 13, cele din 

Sântămăria-Orlea dela sfârşitul sec. 13. ori începutul sec. 14 şi 
jum. I a sec. 15, cele din Crişcior din ultimii ani ai sec. 14, cele 
din Râmeţ dela sfârşitul sec. 14 şî mijlocul sec, 15, cele din 
Densuş din al doilea sfert al sec 15, cele <Jin Cinciş şi Oştrovul- 
mare din sec. 15, cele din Gurasada dela înc x sec, 16 ori sfârşitul 
sec. 15, cele din Colţiu şi cele vechi din Hunedoara dela inc, 
sec. 16. In Bihor straturile mai vechi ale picturii bisericii din Şe- 
ghişte sunt din sec. 15—16, cele din Remetea din sec. 14—16. 
Primul strat al picturii din biserica unită din Zlatna e din sec. 
15 (1404). Pictura votivă datată 1408—9 din Strei-Sângeorgiu re~ 
prezintă pe ctitorul Laţcu Cândea şi familia lui, cea din Crişcior 
este din 1417. Din sec. 17, dar mai ales din sec. 18 avem un 
număr considerabil de picturi murale, ele stau în legătură, în 
multe cazuri, cu cele din Principatele române-, la inşirarea lor 
trebue să renunţăm. 

Cea mai veche icoană datată este un Sf. Nicolae al mănăstirii 
Vadului din 1531, în posesiunea Episcopiei rom. cat. din Alba-Iulia. 
Ea e pictată pe lemn şi montată în argint aurit cu smalţ filigranat 
(Drahtemail). Icoana altarului bisericii Sf. Nicolae din Braşov 
e din 1664 într’un cadru sculptat de un preot. Fecioara Hodigitria 
din Prislop e dela mijlocul sec. 16. Fecioara din Nicula din 1681 
este opera preotului Luca din Iclodul-mare. Icoane mai recente 
ni s’au păstrat în mare număr In multe biserici. Pictura înflori¬ 
toare din Nicula este executată pe sticlă (Hinterglasmalerei) şi poate 
fi adusă în legătură cu icoana miraculoasă din Nicula; primii artişti 
erau preoţi şi călugări, apoi ţărani. Cele mai vechi icoane pe 
sticlă datate sunt din sec. 18 (Ribicioara de jos L778). Ele repre¬ 
zintă o artă religioasă ţărănească extrem de răspândită Ln toată 
Transilvania, atât în biserici, (dintre cari unele posedă până la 30 
bucăţi), cât şi în casele ţărăneşti. Ele se vindeau cu ocazia peleri¬ 
najelor, dar şi la târguri şi prin vânzători ambulanţi. Al doilea 
centru al icoanelor pe sticlă era Braşovul, al treilea în jud. Alba, 
Sibiu, Făgăraş. Icoanele pictate pe lemn sunt rar acoperite cu 
plăci de metal, fondul de aur este reliefat prin ornamente în gips. 

Cei mai vechi pictori au venit probabil din Italia şi Balcani, 
dar curând observăm în jud. Hunedoara o notă locală. Ca 

ocupaţie pictorii români erau preoţi, călugări, cântăreţi şi ţărani. 
Erau şi „zugravi" de meserie» în majoritate ambulanţi, în afară 
de bresle, cari parcurgeau toate provinciile româneşti. Cunoaştem 
până acum aproximativ 200 măeştrii, cei mai mulţi din sec. 
18 — 19. Cei din Principatele române figurează în număr re¬ 
spectabil. 

Obiectele liturgice , ca şi icoanele, pot fi împărţite in două 
grupuri; unele aparţin artei culte, altele artei ţărăneşti. Ro¬ 
mânii nefiind admişi in bresle, grupul prim cuprinde opere im¬ 
portate din Principatele române, dela Athos, ori din alte ţări cu 
cultură bizantină, sau dela măeştrii saşi. Este natural, că numai 
bisericile mai bogate aveau orfevrărie, (Braşov, Alba-Iulia, Lipova, 
Lugoj, Bodrog). Cele mai vechi obiecte de cult ce le cunoaştem 
sunt; potirul bisericii sf. Nicolae din Braşov, o pateră din argint 
aurit a mănăstirii Bodrog, sfârşitul sec. 15 ori începutul sec. 16. 
Din punct de vedere naţional cu mult mai importante sunt 
operele executate de ţărani: cruci portative, cruci mari, tetra- 
poade, staluri, lăzi, policandre, proscomidiere, potire, sfeşnice etc., 
c^ri adeseori sunt capodopere ale artei populare, opere scul¬ 
ptate, crestate, pictate. Acestea ori nu sunt alterate deloc de stilu¬ 
rile istorice ori dacă da, ele oferă exemple curioase cum a inter¬ 
pretat şi modificat ţăranul român stilurile istorice. Toate stilurile 
istorice sunt reprezentate dela cel gotic până la Biedermeyer. 

In acest cadru trebui să menţionăm măcar arta cărţilor re¬ 
ligioase şi xilografiile religioase populare. Intre manuscrisele ilu¬ 
minate trebue să remarcăm: Liturghierul scris la 1481 în mănă¬ 
stirea din Feleac (în apropierea Clujului) cu iniţiale colorate} Evan- 
gelia dela Prislop din 1517 cu iniţiale colorate şi cu câte un desen 
în diferite culori deasupra fiecărui evangelist; fragmentul unei 
Psaltiri româneşti din sec. 16 cu iniţiale mari roşii, decorate cu flori 
şi fructe. Miniaturiştii precum şi tipografii erau în majoritate că¬ 
lugări, cari au învăţat meseria lor în „Ţările române". Centrele 
tipografice din Transilvania erau oraşele Braşov, Orăştie, Sebeş, 
Bălgrad. Relaţiile lor cu tipăriturile din Târgovişte (Muntenia) 
sunt evidente \ ele reproduc aceleaşi frontispicii, de ex. Evan- 
geliarul românesc din Braşov 1561. Colaborarea măeştrilor saşi 

e certă. La Evângelia cu învăţătură din Braşov (1581) fronti¬ 
spiciul se îndepărtează de tradiţia bizantină prin elementele re- 
naşterii s cornul abundenţei şi cârcei. Avem date positive despre 
tipografi şi xilografi venind din Principatele române. Nu lipsesc 
nici Românii ardeleni, dintre cari cel mai celebru era Iştvano- 
vici, nobilitat de împăratul Carol VI în 1717. Tipăriturile arde¬ 
lene îir general sunt inferioare celor din Principate, ele arată 
mai multe elemente occidentale, deşi se ataşează artei căr¬ 
ţilor din ţările ortodoxe. Legături de cărţi mai bogate sunt rare t 
a Liturghierului din F^leac 1498, cea din Bălgrad 1680*- In afară de 
aceste produse trebue să menţionăm xilografiile populare, exe¬ 
cutate de ţăranii din Hăjdate (jud. Someş), cari îndeplinesc 
acelaş rol ca şi icoanele, fiind însă mai eftine. Ţăranii au învă¬ 
ţat tehnica dela călugări, s’au inspirat din cărţile bisericeşti şi din 
icoane. Subiectele sunt religioase, uneori şi lumeşti (cocoşi, pa¬ 
seri). Ele erau vândute cu bucata la târguri. Unele sunt uşor 
colorate. Ele dovedesc încă odată aptitudinea ţăranului român. 
Cele mai vechi cunoscute sunt din sec. 18 (Alun 1782). 

Prin revoluţia din 1848 se şterge iobăgia, starea poporului 
român rămâne însă şi după aceea lamentabilă. Totuşi observăm 
unele îmbunătăţiri. In arta românească ardeleană apar primii 
pictori academici, educaţi în apus, cari rup cu tradiţia bizantină şi 
sc ataşează curentelor apusene. Primul, M. Velcelean (f 1864) a 
studiat la Munchen, Nic. Popescu, cel mai însemnat, la Viena şi 
Roma, Mişu Pop la Viena, Lecca la Roma şi Viena, Zaicu la Viena, 
C. Pop de Sătmar la Roma, Viena, Paris. In afară de caracterul 
apusean apare modest şi pictura profană. Cauza ruperii cu tra¬ 
diţia este părerea nefavorabilă, ce exista în jum. II. a sec. trecut 
asupra picturii bizantine, la academiile de pictură precum şi la 
istoricii de artă din Austria şi Germania; modeştii zugravi dela 
sate au j âzut în disgraţia publicului faţă de pictorii academici 
culţi. In pictura, arhitectura şi sculptura profană se menţin neschim¬ 
bate curentele apusene până azi, în pictura şi arhitectura reli¬ 
gioasă s’a revenit însă la sfârşitul sec. 19 la arta bizantină. Capela 
cimitirului din Braşov (1874), biserica Adormirii Maicii Domnului 
(1895-6) tot acolo sunt în stil neobizantin. In pictura religioasă 

Octavian Smigelschi este îndrumătorul, având ca ideal o pictură 
monumentală românească pe baza tradiţiei bizantino-române şî 
a artei ţărăneşti. Idealul acesta este atins în pictura iconostas 
sului şi cupolei catedralei din Sibiu în 1905. Pictura neobizantină 
a fost îmbrăţişată, nu fără influinţa lui, de către V. Simonescu, care 
a^tudiat la Munchen, şi de Gh. Rusu, educat tot acolo. In arhitectură 
Dim. Boitor s*a inspirat în biserica din Cacova (Banat) dela arhitec¬ 
tura bizantină. Pictura profană s*a mărginit mai ales la portrete şi 
la subiecte naţionale-istorice. In lipsa de mecenaţi ea nu a putut 
lua o desvoltare mai însemnată, iar artiştii au fost siliţi să-şi caute 
existenţa în afara Transilvaniei. Valoarea artei româneşti ardelene 
poate fi măsurată prin aprecierea artiştilor săi aflaţi în alte ţări. Arhi¬ 
tectul Cesar Poppovits stabilit la Viena, a jucat un rol în arhitec¬ 
tura vieneză, Alexandru Popp a ajuns profesor la Şcoala superi¬ 
oară de artă industrială din Budapesta, Smigelschi a fost apreciat 
mult la Budapesta, C. Pop de Sătmar şi Aurel Pop în Ungaria şi 
România, G. A. Matthăy (Matei) în Germania, sculptorul I. Pâslea 
ca profesor la Şcoala industrială din Câmpulung (Bucovina). Un 
mare număr a jucat un rol în arta României libere * C. Pop de 
Sătmar, S. Henţia, L Sălăjan, C. Lecca, N. Bran, M. Pop, E- 
Popea, C. Georgescu, C. Medrea şi alţii. In împrejurări prielnice, 
alta ar fi fost desvoltarea lor în Transilvania. 

Liberarea Românilor ardeleni de sub jugul unguresc a dus, în 
cele două decenii, o desvoltare şi înflorire uriaşă a vieţii artistice 
şi culturale: Un număr însemnat de catedrale şi biserici cu pic¬ 
tura lor, edificii publice şi nu mai puţin de 120 busturi şi statui 
publice. Numărul muzeelor şi colecţionarilor a Crescut, dar mai 
mult al artiştilor şi expoziţiilor. Contribuţia românească este vi¬ 
zibilă pretutindeni, la oraşe şi la sate. Despre aceasta se va trata 
într’un alt studiu. 

Al doilea capitol mare al artei româneşti din Transilvania 
este arta ţărănească , Opresiunea ungurească a putut influinţa, 
sau împiedeca desvoltarea artei bisericeşti şi culte-profane, dar 
nu a putut întru nimic împiedeca manifestarea geniului artistic al 
ţăranului român. Acesta a contribuit în mod însemnat la arta bi¬ 
sericească a satelor: bisericile de lemn, icoanele din Nicula, xilo- 

grafiile din Hăjdate, obiectele de cult şi mobilierul, sunt opera 
lui. In cele ce urmează ne vom ocupa numai de arta profană a ţăra¬ 
nului .* casa, mobilierul, uneltele, ceramica, şi arta ţărancei t portul* 
ţesăturile* broderiile şi ouăle de Paşti. Trebue să accentuăm înainte 
de toate perfecta unitate între arta ţărănească din Transilvania şi cea 
din celelalte provincii locuite de Români, cea ardeleană nefiind* 
decât o variaţie regională, acelaş lucru ced putem spune şi 
în privinţa limbei române. Faţă de alte popoare, arta ţărănească 
română este mai arhaică, mai puţin pătrunsă de cultura ora¬ 
şelor şi cuprinde toate ramurile de activitate. Ramon de- Basterra a 
declarat în 1920/^că Românii au produs una din cele mai însem¬ 
nate civilizaţii ţărăneşti ale lumii, iar I. Alazard scrie în 1935: 
„Când cineva parcurge Transilvania, chiar rapid, e frapat de 
viaţa şi strălucirea civilizaţiei române" „Desigur, că tocmai această 
persistenţă a puternicilor tradiţii ţărăneşti a fost aceea, care a îm¬ 
piedecat satele româneşti din Transilvania să se maghiarizeze, iată 
de ce au păstrat satele româneşti o atât de pronunţată originali¬ 
tate alături de „burg^-urile săseşti şi ungureşti". Este cu nepu¬ 
tinţă a trata acest subiect altcum, decât printr’o scurtă caracteri-. 
zare generală. 

Jănnecke vede valoarea principală a casei româneşti in de¬ 
corul ei. Acesta se referă atât la exterior, cât şi la interior. Casa 
dela munte e superioară aceleia dela şes, ea este „Blockbau* 
în diferite variante, netencuită în exterior, cu arcade şi pridvor 
deschis, stâlpi ciopliţi. Interiorul este pitoresc şi atrăgător prin 
covoarele viu colorate, prin icoanele şi blidarul ce decorează 
pereţii, mobila cea mai decorată fiind lada şi blidarul. O atenţie 
deosebită merită poarta de lemn monumentală la intrarea în 
curte, în general răspândită la Români şi excepţională la Saşi 
şi Unguri. 

Obiectele de lemn: furci, fuse, prisnele, bâte, linguri, căp- 
cele, sărăriţe, codorâşte, lingurare, maiuri de bătut rufe, spărgătoare 
de alune etc. sunt cu multă grijă şi artă decorate cu crestături. 
Locul de frunte îl ocupă furcile de tors executate de tineri la 
munte pentru aleasa inimii lor. Crestăturile sunt geometrice t 
rombul, steaua, crucea, serpentina, triunghiul, dreptunghiul, ro- 

seta, perla, cercul, semicercul, elipsa, după principiul repetiţiei, al¬ 
ternanţei, simetriei, radiaţiunei. G. Tâglăs găseşte în ele o veri¬ 
tabilă poezie, manifestarea geniului popular, nu se copiază servil, 
fiecare măestru imprimă operei sale pecetea personalităţii. W. 
Jănnecke relevă formele decorative complet independente, ale 
căror farmec nu-1 putem îndeajuns admira. După M. Haberlandt 
aceste creaţii în lemn „se numără printre cele mai interesante şi 
■cele mai antice apariţii ale artei populare europene". 

Portul este unul veritabil ţărănesc, nu orăşenesc-rustificat, 
el se poartă întotdeauna, nu numai la sărbători şl prin aceasta se 
deosebeşte de al Lingurilor şi Saşilor, precum şi prin aceea, că 
numai iarna are haine pe deasupra, în general constă însă din 
albituri. Ţărănimea română dă mare importanţă costumului şi 
calităţilor lui artistice, mai bucuros flămânzeşte decât să poarte 
haine rele. Calităţile costumului femeiesc, care e superior celui 
bărbătesc, sunt: bunul gust, simplitatea şi nobleţă, el nu este 
strâmt şi totuşi reliefează formele corpului, iubeşte liniile armo¬ 
nioase, culorile vii fără a fi strident, este decorat cu măsură şi pe 
lângă distincţia sa este comod şi practic. Atât broderia cămăşii 
cât şi a şurţei are motive geometrice. In diferitele regiuni ve¬ 
dem variaţiuni locale, asupra cărora nu putem insista: Sălişte, 
regiunea Pădurencelor, Banat, Munţii apuseni, Maramureş, Câmpie. 

Câmpul vast al activităţii ţărancei îl formează ţesăturile şi 
broderiile pentru costum, ştergare, hatiste, covoare, traiste, etc. 
Ţăranca e foarte harnică. Covoarele sunt destinate a acoperi 
masa, patul, pereţii, iar nu pentru jos. Tehnica lor e variată, se 
aseamănă cu chelimurile din Asia-mică, materialul este lână co¬ 
lorată vegetal, iar motivele sunt şi aici geometrice. Culorile princi¬ 
pale sunt roşul, care dominează, galbenul, verdele, albastrul, ne¬ 
grul şi albul lânei. Valoarea covoarelor constă nu numai în va¬ 
rietatea formelor, fineţa desenului, claritatea compoziţiei, dar mai 
ales în combinarea cu gust a culorilor. Originar covoarele se 
executau numai pentru uz propriu şi nu aveau borduri, spre de¬ 
osebire de Secui, la cari covoarele nu sunt în uz, ci numai obiecte 
de comerţ şi nu se produc decât în jud. Ciuc. — Broderiile se 
fac pe pânză de in, cânepă sau de bumbac cu fir de lână, mătasă> 

bumbac şi aur. Firul de aur e mai recent. Motivele geometrice 
sunt cele obişnuite, mai rar flori foarte stilizate. Broderiile româ¬ 
neşti sunt uşoare, delicate, faţă de cele ungureşti greoaie şi stri¬ 
gătoare* ele dovedesc un gust superior atât la desen, c£t şi la 
culoare, am putea zice: sunt neobişnuit de fine pentru o ţărancă* 
Să vedem cum sunt apreciate aceste manifestaţiuni ar¬ 
tistice ţărăneşti de specialiştii străini? E, Kolbenheyer scria în 
1912 s „Pentru ei este o necesitate imperioasă a da diferitelor 
obiecte, în afară de caracterul durabilităţii şi utilităţii, un aspect 
exterior artistic cu decor întotdeauna ales; ei arată just în acest do¬ 
meniu un simţ artistic natural, o inteligenţă înnăscută, pe care dacă 
o comparăm cu întârzierea ce se manifestă în alte domenii ale 
culturii, nu poate decât să trezească uimirea şi chiar admiraţia 
noastră*. E. Laur nu e mai puţin entuziasmata „Putem spune cu 
toată sinceritatea, că invidiem pe Români pentru imensul lor 
tezaur de artă populară, pentru obiceiurile şi datinele lor, care trăesc 
încă şi azi. Pe când noi trebue cu osteneală să adunăm şf să reîn¬ 
viem din nou moştenirea prea mult risipită a înaintaşilor, Românit 
chiar azi se bucură de o artă populară înfloritoare", E. Sigerus 
scrie j „Aceste lucrări executate cu artă pe o pânză ca fond, sunt 
atât de frumoase, atât de nobile, atât de pline de stil, încât par 
a fi fost brodate în sec, 16 sub supravegherea uneL doamne din 
familia Medici în Italia şi nu de ţărance române cu mânf aspre 
după munca dură a câmpului". După H. Focillon arta ţărănească 
română a rămas fidelă unor forme foarte vechi, dar nu se re¬ 
petă, pentrucă artiştii ţărani sunt poeţi. „Aşezată între regiuni de 
încărcare şi de greutate, ea conservă acea tonalitate care nu se 
defineşte — gustul, şi în vioiciunea cea mai uşoară, în expresia 
cea mai inventivă, geniul măsurii şi secretul de a conţine facili¬ 
tatea". „Acestea sunt aptitudini eterne ale rasei". I. Alazard laudă 
„simţul estetic al ţăranului român în aranjamentul caselor de 
lemn, eleganţa veştmintelor, în care culorile se armonizează fericit"* 
Ch, Diehl scrie despre , varietatea produselor acestei arte popu¬ 
lare care a excelat în particular în operele ceramicei şi în lucrul 
lemnului.,," „Dar mai ales în broderiile cari decorează costumele 
populare, apare în felul cel mai caracteristic toată tradiţia naţio- 

nală... o varietate, o bogăţie de culori viguroase, care se armo¬ 
nizează cel mai fericit din lume... Şi pretutindeni, în Muntenia ca 
şi în Bucovina, în Transilvania ca şi în Banat, găsim graţia infinită 
a acestor broderii originale şi drăguţe". L* Romier laudă geniul 
particular şl gustul înnăscut pentru eleganţă. Dintre specialiştii un- 
guri Fl. R6mer şi L* DdmotOr s’au pronunţat asupra broderiilor 
noastre. Primul ne confirmă, că „Românii au rămas fideli mo¬ 
tivelor lor vechi, extrem de originale". Al doilea scrie astfel 
despre broderiile româneşti din jud. Arad i „Prin simţul lor artistic 
si efectul lor, ele întrec broderiile slave de forme dure si mo- 
notone şi broderiile secueşti, care cu tot enormul lucru ce-1 condi¬ 
ţionează, fac mai puţin efect. Ele le întrec pe acestea prin bogăţia 
lor, prin florile şi frunzele lor pline de farmec, prin compoziţia ar¬ 
tistică şi coloritul lor. Armonia decorului se manifestă cu o forţă 
surprinzătoare, aceste compoziţii sunt veritabile opere de artă. Ale¬ 
gerea culorilor dovedeşte abilitatea, măsura dictată prin bunul 
simţ. Distribuţia şi proporţia culorilor sunt totdeauna pline 
de gust." 

Nu mai puţin elogioase sunt aprecierile călătorilor străini 
din trecutul mai îndepărtat. Contele de Hauterive în 1785 este 
de părerea, că ducesele franceze chiar „nu brodează mai plăcut, 
mai frumos". Contele ungur Karaczay, găseşte în 1818 costumul 
român nu numai frumos, dar şi curat, el remarcă, că până şi cerşi- 
torii poartă costume brodate, şi găseşte vălul ţărancelor de o fi- 
neţă superioară. Pictorul Lancelot (1860) spune despre costumul fe¬ 
meiesc, că trezeşte suvenirele fericite ale Greciei şi Italieii pictat va 
fi încântător prin culori, sculptat va fi admirabil prin liniile sale, 
lăsând să se vadă proporţiile corpului şf^ graţia taliei. Englezul 
Ch. Boner observă în 1865, că „covoarele ţesute în anumite re¬ 
giuni ale Transilvaniei de femeile române sunt atât de fru¬ 
moase, încât ele ar fi de sigur apreciate în oricare salon din 
Londra ori Paris u . 

Vechimea efectivă a obiectelor de artă ţărănească la noi şi 
aiurea în Europa nu atinge în general mai mult de 2—3 se¬ 
cole, după inscripţiile databile. Aceasta nu înseamnă, că nu 
există obiecte mai v&chi, însă nedatate. Tradiţionalismul şi conser- 

vatismul ţăranului nostru, ferit mai lung timp, din cauza jugului 
străin, de binefacerile culturii distrugătoare de artă, ne îndreptă¬ 
ţeşte a admite o vechime incomparabil mai mare, care este con¬ 
firmată prin vechile picturi, gravuri şi descrieri ale artei noastre 
ţărăneşti. Dela începutul sec. 17 până azi călătorii străini ca M. 
Opitz (1624), Trttstec (1667), Hohenhausen (1775), Sulzer (1781), 
Griselini (1780), Wilkinson ("1820), Lagarde (1828), StOrmer (1830), 
<PHaussez (1831), Paget(1839), de Gerandof 1845), Boldenyi (1851), 
Poujade (1869), consideră arta populară românească ca foarte 
veche, unele din genurile ei aducându-le în legătură cu Dacii şi 
Romanii. Aceasta nu fără nici o bază, fiindcă un număr din 
învăţaţii de azi susţine acelaşi lucru. Dacă comparăm de ex. cele 
mai vechi reprezentări de costume româneşti, începând cu Chro- 
nicon Pictum Vindobonense din 1358 cu picturile murale ale 
bisericilor din Strei-Sângeorgiu (1409), Ribiţa (1417) cu costumul 
<le pe emblema giuvaergiilor din Braşov (1556) şi din „Costume- 
Bilder -aus Siebenburgen" (sec. 17) ne vom convinge, cât de 
puţin s*a schimbat până azi, deşi ce ar fi mai mult expus 
modei decât costumul ? Comparaţia cu Dacii de pe columna lui 
Traian convinge pe oricine despre originea tracică a costumului 
ţărănesc român- Chiar şi în arta decorativă a costumelor, în ca¬ 
racterul abstract al stilisticei ornamentale, N. Iorga vede originea 
traco-iliră. Ipoteza lui Iorga o confirmă Kolbenheyer şi învăţaţii 
români. 

însemnătatea artei româneşti din Transilvania se poate aprecia 
nu numai prin valorile artistice intrinsece, dar şi prin influenţa 
ce o exercită asupra popoarelor conlocuitoare minoritare; 
Secui , Unguri^ Saşi , chiar şi asupra popoarelor vecine . Este 
natural, că influenţa aceasta se constată mai mult în arta ţără¬ 
nească decât în cea cultă. In cea din urmă, pictura bizantină a 
influenţat pictura ungurească, căci biserici româneşti au trecut 
forţat în posesiune ungurească, de ex. Sântămăria-Orlea, Turda, 
Abrud, Remetea. Apoi artiştii români, nu odată au lucrat 
pentru Unguri, de exemplu mitropolitul Jorest, Câmpian, Ioan 
Pop; opere de artă româneşti, icoane, au intrat în posesiunea bi¬ 
sericilor ungureşti, de ex. Sf. Nicolae al Catedralei rom. cat. din 

Alba-Iulia, icoana miraculoasă a Fecioare^ din biserica Piariştifor 
din Cluj. In arta ţărănească, influenţa românească nu este accP 
dentală ori secundară, ci profundă, ea nu se limitează numai la 
anumite genuri, ci se exercită asupra întregului domeniu al artei 
ţărăneşti: tehnica clădirilor în lemn, artele decorative (costumele^ 
poezia, muzica, dansul). La Ciangăi, Craşoveni, Secui, avem 
dreptul nu numai de a vorbi de influenţa românească, ci de 
un fond românesc al artei lor vechi, fond la care aceştia nu 
au adus decât nuanţe ori modificări de detaliu» 

In arta ţăranilor secui contribuţia românească se explică 
prin puternicul amestec de sânge; de fapt după Opreanu avem 
a face cu Români secuizaţi în proporţie de 50%, 16% păstrând 
integral naţionalitatea română. Caracterul românesc se manifestă 
la Secui în arhitectura în lemn, în acoperirea suprafeţei obiec¬ 
telor cu ornament, în ornamentaţia geometrică, în rolul redus 
al ornamentaţiei vegetale, atât de iubită de Unguri. Nu numai 
în judeţele secueşti de Est, dar şi în Unghiul Căleatei (Kalotaszeg) 
observăm acelaşi lucru. Covoarele secueşti din Ciuc cu motive 
geometrice, sculptura în lemn geometrică cu inscripţia cirilică în 
Muzeul Secuesc din $ft. Cheorghe şi ouăle de Paşti sunt ro¬ 
mâneşti, sau de origine românească, Marienburg ne asigură in 
18lă că Secuii se îmbracă româneşte. 

Influenţa românească o găsim şi în arta ţărănească a Saşilor 
ardeleni. Dr. L. Netoliczka şi Dr. F. O. Stein au adus numeroase 
dovezi, „Blesch Galler* înseamnă gulerul cu broderii româneşti 
al Saşilor, „Pe-dos-Stickereien" ale Saşilor preiau nu numai tehnica 
dar şi denumirea românească. „Harrasschurz 4 *,- „Kozen" sunt un 
şorţ şi o manta cumpărate dela Români, la fel „Zukema", su¬ 
manul Românilor. „Gluga** „Kuschma**, „Traister**, „Ştergar**, 
»Koschok“ sunt împrumutate dela Români, nu numai ca obiecte, 
dar şi ca denumire. Motivele geometrice în arta decorativă, vest¬ 
mintele de piele, cămaşa purtată deasupra pantalonilor sunt ase¬ 
menea de origine românească. 

In afară de Transilvania trebue să mai relevăm influinţa 
românească asupra Sârbilor din Banat şi Jugoslavia, asupra 
Bulgarilor, asupra Polonezilor, mai ales asupra Goralilor, asupra 
Slavilor de vest până în Moravia, Slovacia şi Podkarpacka 

24 


www.dacoromanica.ro 


Rus mai cu seamă în arhitectura în lemn şi decorul lucrărilor 
in lemn. Subiectul acesta vast al influinţelor româneşti a fost 
tratat de autor în două studii (1936 şi 1939). 

« • • 

De încheiere, în baza celor expuse , putem constata , că 
agentul artistic al unui popor nu poate fi înnăbuşitprin opri¬ 
marea de către alt popor străin stăpănitor. Arta lui cultă poate 
ji redusă ca extensiune şi dimensiune, ca material, preţios, ca 
bogăţie, unele genuri, de ex. castelele, palatele, vor lipsi, altele 
cum e orfevrăria vor fi rare, arta cultă va fi imbibată de 
* 1 elemente populare (ceeace este însă numai în favorul ei). Apti¬ 
tudinile artistice ale poporului totuşi ies la iveală. Nu se poate 
deloc împiedeca prin oprimare străină înflorirea artei ţără¬ 
neşti în acest domeniu geniul poporului românesc a creiat 
capodoperele artei sale % prin care întrece pe asupritori . 

Cari sunt notele caracteristice ale artei româneşti din Tran- 

. i 

silvania? Ele pot fi rezumate prin următoarele: 1 . caracterul de 
oprimare. 2 . oscilarea între est şi vest. }. caracterul popular 
4. calităţile artistice. 

Arta cultă a Românilor ardeleni aşa modestă cum apare ade¬ 
seori, este o artă naţională în sensul, că ea are un caracter aparte, 
special, şi este opera artiştilor şi comandatorilor (Besteller) ro¬ 
mâni. Meşterii străini sunt o excepţie. Ce deosebire mare faţă 
xle istoria artei ungare, care în genere este o înşirare a operelor 
măeştrilor străini şi numai excepţional găsim câte un maestru 
lingur de rasă, în consecinţă ea nu poate avea pretenţia de artă 
naţională. Mulţi chiar din mecenaţii ei nu erau Unguri de origine. 
Chiar specialiştii unguri înainte de răsboi au recunoscut, că nu 
au o artă naţională, că nu se poate vorbi de o istorie a artei 
ungureşti şi totuşi după 1918, din motive politice-revizioniste 
uşor de înţeles, „ungurul" T. Gerevich îndrăzneşte a scrie pen¬ 
tru necunoscători despre „arta naţională ungurească din Transil¬ 
vania", despre „unitatea artei ungureşti din Ungaria şi Transilva¬ 
nia", despre „influenţe artistice ungureşti din Ungaria în Transilva¬ 
nia" şimai ales despre „rolul conducător al artei ungureşti In Tran¬ 
silvania". Toate aceste afirmaţii sunt pure invenţii. Transilvania are 

în istoria artei rolul său aparte, arta minorităţii ungureşti din Tran¬ 
silvania e alta decât cea din Ungaria, puţinele asemănări ce apar rar 
se atribue aceloraşi măeştrii străinf, nemaghiari, în majoritate Ger¬ 
mani, cari au lucrat pentru ambele ţări. Ungurii au fost întot¬ 
deauna numai consumatori, nu producători în artă. „Dacă elimi¬ 
năm tot ce e de origine germană ori slavă în arta şi ştiinţa ungară» 
rămâne disperat de puţin" scrie profesorul universitar Fr. v. 
Loher în 1874. Arta lor este una germană provincială, care a 
primit cu mari întârzieri prin artişti nemaghiari stilurile apusene, 
deci o artă fără originalitate şi de mediocră valoare artistică. 
Precum am arătat în mai multe studii şi la Congresul internaţional 

al Istoricilor din Varşovia la 1933, rolul conducător l’au avut în 
> 

arta cultă Saşii ardeleni, iar în arta ţărănească Românii. In arta 
cultă Românii au rolul lor aparte. Este o nedreptate şi ingraţi— 
tudine a degrada pe Saşii creatori de oraşe, cultură şi impă- 
mântenitori ai stilurilor apusene în vasali ai artei ungureşti şi 
a dispreţul meritele incontestabile ale Românilor ardeleni în 
istoria artei. Este egal cu exproprierea, a înşira şi reproduce în 
imagini capadoperele artei săseşti şi străine, lăsând a crede ori 
afirmând că sunt ungureşti, într’un studiu ce poartă titlul; „Arta 
ungurească din Transilvania". Tendinţa oarbă politică şi lipsa de 
autoritate în materia artei ardelene a dlui Gerevich explică afirma¬ 
ţiile sale nedrepte, dar şi nedemne pentru un om de ştiinţă. In ce 
priveşte pe Români d. Gerevich lucrează nu numai cu afirmaţii 
nereale, dar şi cu monumente fictive, inventate de dsa: „temple 
rotunde şi biserici de lemn de plan central" cari nu există nici 
măcar într’un singur exemplar 1 Sau se aventurează în alte domenii* 
cari nu aparţin istoriei artei şi în cari este incompetent. Pam¬ 
fletul dlui G. a fost supus unui examen amănunţit şi respins în 
întregime prin argumente de către subsemnatul într’o lucrare 
germană, pentru a învedera prin ce mijloace nepermise se lu¬ 
crează în Ungaria sub masca ştiinţei. 

însemnătatea artei româneşti din Transilvania poate fi 
judecată din trei puncte de vedere 1. în istoria artei fomâneşh 
2. din punctul de vedere al istoriei artei ardelene şi însfârşit 3 
în cadrele istoriei universale a artei. 

In istoria artei româneşti arta ardeleană are un rol în— 
semnat, aparte, prin bisericile de lemn perfect desvoltate şi de 
calităţi artistice superioare, prin arhitectura sa de zid v^che cu¬ 
rioasă, (începând cu sec. 12—13), care uneşte elementele bizantino- 
române cu cele apusene, apoi prin nota populară, ţărănească a- 
unui teritoriu considerabil. Ea a creiat în acest domeniu tot ce 
a fost posibil în împrejurările extrem de nefavorabile ale unui 
popor asuprit Deosebirea monumentelor ardelene-româneşti faţă 
de cele din Principatele române constă în aceia, că în Principate 
elementul apusean se mărgineşte la detalii, la Românii ardeleni 
însă cele două stiluri apar paralel într’un amestec în care când 
unul când altul are rolul covârşitor. La formarea picturii româ¬ 
neşti culte de după i 848 contribuţia pictorilor români din Transib - 
vania este însemnată (Lecca, Lemeni, .Henţia, C. Pop de Sătmar* 
M. Pop, Smigelschi, Popea, etc.). Nu mai puţin însemnat este rolul' 
Transilvaniei în arta ţărănească profană. Cu toată unitatea arti¬ 
stică desăvârşită a tuturor provinciilor locuite de Români, Tran¬ 
silvania se distinge prin anumite particularităţi, prin caracterul 
arhaic şi original al produselor sale. Dacă bisericile de zid ale 
Vechiului Regat român sunt superioare celor române din 
Transilvania, bisericile de lemn ardelene sunt superioare, iar 
celelalte produse ale artei ţărăneşti sunt de acelaş niyel. 

Din punctul ăe. vedere al istoriei artei ardelene şi în 
comparaţie cu minoritatea săsească şi ungurească, *) în arta ţă¬ 
rănească Românii ocupă primul loc prin valoarea artistică a 
produselor lor, prin vechimea şi numărul lor mare, prin in¬ 
fluenţele ce le-au exercitat asupra popoarelor conlocuitoare şi 
vecini Dealtfel, ele au fost mai puţin atinse, decât ale Saşilor şi 
Ungurilor, de industria mare şi de arta claselor superioare. Motivele 
ornamentale ale celor trei popoare sunt uşor de deosebit. Românii 
au predilecţie pentru motivele geometrice, Ungurii preferă deco¬ 
rul floral, Saşii ornamentul omenesc si animalic. In arta cultă 
introducerea stilurilor istorice apusene se datoreşte Saşilor şi 


*) In cele ce urmează dau rezultatul comunicării mele dela Congresul’ 
internaţional al Istoricilor din Varşovia, 1933. 

străinilor, .cultivarea artei apusene Saşilor şi Ungurilor, a sti¬ 
lului bizantin se mulţumeşte Românilor. Stilurile occidentale au 
venit în Transilvania înainte de toate din Germania şi Austria; 
stilul bizantin din Muntenia şi Moldova, mai rar din alte provincii 
ale artei bizantine. Dacă în arta cultă minoritatea săsească şi un¬ 
gurească a cultivat stilurile occidentale, iar Românii pe cel bizantin- 
român, e nedrept a trage din aceasta o concluziune asupra su¬ 
periorităţii ori inferiorităţii lor; pentru istoricul de artă în al cărui 
ochi opera contează şi nu stilul, ar fi o judecată unilaterală şi 
fără valoare istorică. Valoarea istorică şi artistică a unei opere 
nu depinde de stih De altă parte ataşarea Românilor ta tradiţia 
bizantină, în mediul de culoare occidentală al Ungurilor domina¬ 
tori şi al Saşilor privilegiaţi, e semn de forţă, independenţă şi 
conştienţă. Ca vechime, cu excepţia unor detalii ale catedralei 
Tom. cat. din Alba-Iulia, monumentele săseşti şi ungureşti exi¬ 
stente în Transilvania nu sunt mai vechi, decât cele româneşti. 
In arta occidentală a Transilvaniei Saşii au o importanţă" mai 
mare, pentrucă monumentele lor vechi medievale sunt supe¬ 
rioare ca număr şi valoare celor ungureşti; arta Saşilor mai are 
faţă de cea ungurească întâietate şi fiindcă monumentele ei 
sunt naţionale: comandate şi executate de Germani, pe când 
cele ale Ungurilor sunt în marea majoritate opera nemaghiarilor 
(străinilor) din fosta Ungarie sau chiar din alte ţări. 

In afară de bogata şi vechea lor artă populară, în afară de 
introducerea stilului bizantin şi crearea acelui amestec de stil apu¬ 
sean şi bizantin, Românii ardeleni au mai produs o artă originală 
prin arhitectura lor în lemn, în primul rând prin bisericile de 
‘lemn, pe cari minoritatea săsească şi ungurească nu le are, iar 
acelea din trecutul îndepărtat, asupra cărora suntem informaţi, 
sunt cu mult inferioare. 

Privind arta românească din Transilvania dintr’un punct 
de vedere mai larg al istoriei artei universale : bisericile de 
lemn şi arta ţărănească apar pe primul plan; cele dintâi ca un grup 
independent, românesc, al bisericilor de lemn din Europa, de nv - 
semnată valoare artistică şi istorică, care stă alături de cel nordic 
şi al Slavilor de est şi al Slavilor de vest, ba poate chiar le în- 

trece; iar arta ţărănească excelează prin caracterul ei arhaic, au*- 
tohton, aproape nealterat de arta cultă, prin bogăţia şi calităţile- 
artistice* faptul, că arta ţărănească a Românilor ardeleni a in- 
fluinţat atât de profund nu numai popoarale conlocuitoare, dar 
şi pe cele vecine, are deosebită importanţă. Chiar şi arta reli¬ 
gioasă de zid rezolvă probleme interesante, împingând spre vest 
până la graniţele Ungariei din 1920 domeniul artei bizantine,, 
despre care se credea înainte cu câteva decenii, că nu a trecut 
dincolo de graniţele Munteniei şi Moldovei; apoi amalgamul de 
stil bizantino-român şi apusean este asemenea un fenomen inte- 
resant în istoria artei unui popor oprimat. 

Revoluţia din 1848 a creiat libertăţi parţiale pentru Ro-- 
mâni, din cari au rezultat; o modestă clasă burgheză şi o pic¬ 
tură cultă profană în locul aceleia exclusiv religioasă. Liberarea 
totală de sub stăpânirea străină în 1918 a creiat o viaţă artistică 
românească intensă în Transilvania, care în aspiraţiile şi rezultan¬ 
tele sale s’a ridicat tot mai mult spre culmi inaccesibile în înv-* 
prejurările neprielnice ale trecutului. *) 


Bibliografie: C- Petranu: Die Kunstdenkmăler der Siebenbiir- 

gen Rumânen. -Cluj, 1927. 

„ „ L’Art Roumain de Transylvanie. Cluj, 

1938. 

*) Din nefericire pria Arbitrajul dela Viena (1940) realizările ultimelor 
două decenii In Cluj, Sătmar, Oradea, Zălau, Târgu-Mureş, etc. au răma& 
pe teritoriul cedat Ungariei, 1^ fel vechiie monumente istorice în număr re¬ 
spectabil j minunatele biserici de lemn din Maramureş, Someş, Cluj, Sătmar, 
Sălaj ; vechile biserici de zid din Vad, Tinăud, Mihăeşti, llba, Sătmar, Oradea, 
etc. au ajuns iarăşi sub stăpânire străină care nu le apreciază şi nu le ocroteşte*. 
Ca exemplu ne poate servi cazul statuiei Lupoaicei din Cluj şi Sătmar (copia 
originalului din Roma, cadoul oraşului Roma), cari au fost îndepărtate din 
pieţe de recenta stăpânire ungurească, par’că prin aceasta s’ar putea şterge 
trecutul roman al Transilvaniei şi originea romană a Românilor, cari şi azi 
sunt în majoritate. Monumentele istorice româneşti rămase in nordul Tran~ 
silvaniei formează o unitate perfectă, indestructibilă cu cele din Transilvania 
de sud, ele sunt dovezi ale aptitudinii artistice şi culturale ale Românilor, în 
acelaş timp dovezi ale oprimării lor. 

